MOJE MISTO

Moje je misto nojlipje na svitu:

Kaići, more, skula, poja, dubi,

 - ma sve je propju šesno!

Imamo mi i poznatega svita -

 naš Vladimir Nazor!

Nojdraži mi je, jerbo je nojboji:

 nojlipje riči iz pera njegovega su se pisale!

Ujutro pivoju tići u glos, ko jedon.

Deboto je sve čo čovik tribo ovode:

 ovce, masline, loza i gola stina.

Po bonaci je nojlipje poć na kaić,

Kalat u more kančenicu,

Kalamuc ili šćop bome i

Čagod ribe ćapat.

Naše molo misto je toliko lipo,

 da su liti puni i hoteli i kuće.

Fjere su mi droge -

kad se piva, pleše, ćakulo i slavi.

A kad Hajduk igro, eeee…

Vajo svitu moj

digod ludila takovega noć.

Ma ni sve vod nojlipje.

Kad bura zapuše,

pogotovo jedna od onih marćonskih.

Vaja u teplo bižat i bilu kafu

Kraj ognja pit.

E to, to je moje misto, moja Postira!!!

Mia Stipičić, 5. razred